בס"ד

דפי עבודה וסיכום על פרק שני במסכת סנהדרין
נושא הדף: גמרא, סנהדרין - מצוות מינוי מלך

כיתות היעד: תיכון

מחבר: חן- ציון ניות

מצוות מינוי מלך

1. עיין בשמואל א' פרק ח', וציין מהי תגובת שמואל לבקשת המלך, ומהי תגובת הקב"ה? __________________________________________

__________________________________________________________________________________________________________

         _____________________________________________________

         _____________________________________________________

2. עיין בדברים י"ז, י"ג-כ'. נסה להסביר את תגובת הקב"ה ושמואל לבקשת המלך, עפ"י המצווה הנזכרת בתורה. ___________________________

__________________________________________________________________________________________________________

         _____________________________________________________

         _____________________________________________________

3. עיין בפירוש ספורנו וענה על השאלות הבאות.

"אשימה עלי מלך ככל הגויים" - שתהיה המלכות לו ולזרעו, לא כעניין השופטים, שהיה השופט מולך הוא בלבד אבל לא זרעו אחריו. ועל מינוי שופט למלך בזה האופן נצטוו בביאתם לארץ, כאמרו: "לא תהיה עדת ה' כצאן אשר אין להם רועה" (במדבר כ"ז י"ז). אמנם, שיהיה המלך כמלכי הגויים מחזיק במלכות הוא וזרעו, נמאס אצל האל יתברך, אבל ציווה שכאשר יקשו ערפם להעמיד להם מלך בזה האופן, לא יבחרו אלא אדם כשר שיבחר בו ה', ולא יעביר את ישראל על דת, ושלא יהיה איש נכרי אף על פי שיהיה אדם כשר, ואף על פי שיהיה גיבור ואיש מלחמה. וכאשר חטאו בשאלת המלך שימלוך הוא וזרעו ככל הגויים, היה העונש עליהם בתקלות הקורות להמון בשביל המלך, כאמרו: "וצעקתם ביום ההוא מפני מלככם אשר בחרתם לכם, ולא יענה ה' אתכם ביום ההוא" (שמואל א' ח' י"ח) ... והיה הרשות במינוי המלך כמו שהיה הרשות ביפת תואר, אשר רמז שסופו לשנאתה ולהוליד ממנה בן סורר ומורה, כמו שקרה לדוד בדבר אבשלום.

א. מה ההבדל בין מלך לשופט? __________________________________

________________________________________________________

________________________________________________________

ב. האם הקב"ה רוצה שיהיה לישראל מלך? מדוע? ____________________

________________________________________________________

________________________________________________________

ג. מדוע ציווה הקב"ה להמליך מלך? ______________________________

________________________________________________________

________________________________________________________

ד. מהן התוצאות של המלכת מלך? _______________________________

________________________________________________________

________________________________________________________

ה. עיין במצוות יפת תואר (דברים כ"א י'- י"ד), והסבר מהו הדימיון, לדעת הספורנו, בין מצווה זו למצוות המלך? _____________________________

________________________________________________________________________________________________________________

________________________________________________________

ו. הסבר את תגובת שמואל לבקשת ישראל, עפ"י פירוש הספורנו. _________

________________________________________________________________________________________________________________________________________________________________________

בס"ד
נושא הדף: גמרא, סנהדרין, יח - תפקידי המלך

כיתות היעד: תיכון

מחבר: חן- ציון ניות

תפקידי המלך - סנהדרין יח

1. עיין בשמואל א' פרק ח', וציין מהם תפקידי המלך, עפ"י בקשת העם? 

א.  רמטכ"ל.   
ב.  כלכלן (איש עסקים). 


ג.  מדינאי.   
ד.  שופט.

2. עיין בשמואל א' פרק י"ב, פסוק י"ב. איזה תפקיד מתפקידי המלך נזכר בדברי שמואל? 

_______________________________________________________________________________________________________________________________________

3. עין במלכים א' פרק ג', פסוקים ה'- י"ד. מהי בקשת שלמה, ומהי תגובת הקב"ה?

____________________________________________________________________________________________________________________________________________________________________________________________________________________________________________________________________________________________

4. מה אומרת המשנה (י"ח) ביחס לתפקידי המלך? 
____________________________________________________________________________________________________________________________________________________________

5. אילו מבין המשפטים הבאים נכון, עפ"י הגמרא (י"ט)?

א.  אין סתירה בין המקרא למשנה.

ב.  המשנה סותרת את דברי המקרא ביחס לתפקידי המלך.

ג.  במקרא ובמשנה מתייחסים לאותו סוג של מלכים, והמשנה מגבילה את המלך.

ד.  המקרא מתייחס למלך מבית דוד (או מי שנבחר ע"י ה'), והמשנה למלך משאר שבטי ישראל (שלא נבחר ע"י ה').

ה.  כל תקופת שלטונם של מלכי בית חשמונאי, נאסר עליהם לשפוט.

6. מדוע גזרו חכמים שמלכי ישראל לא דנים ולא נידונים? 

_________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

7. עיין בתוד"ה: "והא אין מושיבין מלך" (י"ח), והשלם את המשפטים הבאים.

תימה לפרוך ממתניתין, דתנן: "מלך לא דן ולא דנין אותו"..? ויש לומר: דהא דאין מלך דן, הני מילי לבדו, משום דאין דנין אותו דלא קרינן ביה "התקוששו וקושו", אבל עם אחרים שפיר מצי דן, דאין הדין נגמר על פיו לבד... 

התוספות מקשה: מדוע צריך לומר "אין מושיבים מלך בסנהדרין", והרי המשנה (י"ח) אומרת _________________________ ?

מתרץ התוספות: אם הייתי מסתמך רק על דברי המשנה, הייתי חושב שרק אם המלך דן ________  - אסור, אך אם הוא דן _________ - מותר. מסיבה זו היתה הגמרא צריכה לומר: "_________________________" , כדי שלא תטעה לחשוב שמלך יכול לדון אם הוא לא  __________ שקובע את הדין. 

בס"ד
נושא הדף: גמרא, סנהדרין, יח - עיבור השנה

כיתות היעד: תיכון

מחבר: חן- ציון ניות

עיבור השנה - סנהדרין יח

	הסבר
	גמרא
	הגדרה

	הגמרא מבררת את דברי התוספתא.
	גופא: אין מושיבין מלך בסנהדרין, ולא מלך וכהן גדול בעיבור השנה.
	הנושא

	מכיוון שבכתיב חסרה האות י', אנו לומדים שיש איסור לומר דברים נגד אדם "גדול" (מלך).
	מלך בסנהדרין - דכתיב: "לא תענה על ריב" - לא תענה על רב.
	חלק א'

	החשש הוא, שהמלך יטה דעתו בגלל ענייני צבא, וכהן גדול יטה דעתו מפני הצינה בעבודת יום הכיפורים.
	לא מלך וכהן גדול בעיבור השנה - מלך, משום אפסניא, כהן גדול משום צינה.
	חלק ב'

	מהחשש ביחס לכה"ג, עולה שהשנה הולכת אחר חישוב חודשים שלמים.
	אמר רב פפא: שמע מינה שתא בתר ירחא אזיל.
	מסקנה

	האם כך הדבר, והרי היה מקרה שבו שלושה רועי בקר התייחסו לעניין העיבור, וכך אמרו:
	איני? והא הנך שלושה רועי בקר דהוו קיימי, ושמעינהו רבנן דקאמרי:
	כותרת המקרה
	קושיה

	אם תבואה מוקדמת ומאוחרת יצמחו יחד - זהו אדר, ואם לא - אין זה אדר.
	חד אמר: אם בכיר ולקיש כחדא יינץ - דין הוא אדר, ואם לאו - לית דין אדר.
	רועה 1
	

	אם שור בבוקר "ימות" מקור, ובצהריים ישכב תחת עץ התאנה ויחכך עורו - זהו אדר, ואם לא - אין זה אדר.
	וחד אמר: אם תור בצפר בתלג ימות, ובטיהרא בטול תאנה ידמוך, ישלח משכיה - דין הוא אדר, ואם לאו - לית דין אדר.
	רועה 2
	

	אם ישנה רוח מזרח חזקה, והרוח שאתה מוציא מפיך כנגדה עוצרת אותה - זהו אדר, ואם לא - אין זה אדר.
	וחד אמר: אם קידום תקיף לחדא יהא, יפח בלועך נפיק לקבליה - דין הוא אדר, ואם לאו - לית דין אדר.
	רועה 3
	

	ועברו חכמים את אותה השנה!
	ועברוה רבנן לההיא שתא!
	תוצאה
	

	האם נראה לך שחכמים קובעים עיבור עפ"י דברי רועי בקר?
	ותסברא רבנן ארעוותא סמוך?
	שאלה 
	תירוץ

	אלא חכמים עיברו עפ"י  חשבון שלהם, והסתייעו בדברי רועי הבקר.
	אלא רבנן אחושבנייהו סמוך, ורועי בקר איסתיועי הוא דאיסתייעא מילתייהו.
	תשובה
	


מילים

אפסניא - צבא        שתא - שנה        בתר - אחר         ירחא - ירח, חודש           אזיל - הולך         הא - הרי       הנך - אלו          הוו קיימי - היו עומדים       שמעינהו רבנן דקאמרי - שמעו אותם חכמים שאמרו      חד אמר - אחד אמר         בכיר ולקיש כחדא יינץ - מוקדם ומאוחר כאחד יצמחו    דין - זה    לאו - לא           לית - אין      תור בצפר בתלג ימות - שור בבוקר בשלג ימות    טיהרא - צהריים     בטול תאנה ידמוך ישלח משכיה - בצל תאנה ישכב ויחכך עורו   קדום - רוח מזרח   תקיף לחדא יהא - חזק מאוד תהיה    יפח בלועך נפיק לקבליה - רוח פיך יוצא לקראתו      ועברוה רבנן לההיא שתא - ועברו חכמים את השנה ההיא     

ותסברא רבנן ארעוותא סמוך - וכי סבור אתה שחכמים סמכו על רועי בקר

מונחים 

גופא - פתיחה לדיון בהלכה שהובאה בדיון הקודם, ועתה מבררת אותה הגמרא.

איני? (אין היא = כן היא) - פתיחה להוכחה שהדבר שנאמר קודם אינו נכון.

מושגים 

עיבור השנה - ישנו פער של 11 ימים בין שנת השמש המונה 365 ימים, לבין שנת הלבנה המונה 354 ימים. על מנת ליצור איזון ביניהם, מעברים את השנה 7 פעמים ב- 19 שנים. עיבור זה הוא תוספת של חודש לשנה, והחודש הנוסף הוא אדר ב'.

משא ומתן

1. בתורה כתוב: "לא תענה על רב" (בלי י'), אך קוראים את המילה "ריב". מן העובדה שכתוב "רב" למרות שצריך לקרוא "ריב", דורשים חז"ל לימוד נוסף מן הפסוק - שלא לחלוק על מלך מפאת כבודו. מכיוון שלא חולקים עליו, לא ניתן לקיים דיון אמיתי בבית- דין (אם הוא יושב בו), ולכן מלך לא יושב בבית- דין.

2. מלך וכה"ג לא יושבים לדון בעיבור שנה, מכיוון שיש חשש שיטו את ההחלטה בגלל עניינים אישיים. ביחס למלך יש חשש שענייני צבאו יטו את דעתו, עפ"י רש"י המלך נותן לחייליו משכורת שנתית, ולכן הוא מעדיף שיהיו יותר חודשים בשנה. עפ"י פירוש אחר, תשלום לצבא לחודש נוסף בשנה ייפול על כתפי המלך, ולכן הוא יעדיף שלא לעבר. ביחס לכה"ג, יש חשש שלא ירצה לעבר את השנה, כדי שלא יהיה לו קר בעבודתו ביוהכ"פ.
3. רב פפא מסיק מתוך דברי התוספתא ביחס לכה"ג, ששנה הולכת אחרי החודשים, דהיינו שעיבור השנה נעשה ע"י חישוב מתמטי, כאשר מגיעים למצב של נסיגה של בערך חודש שלם. חששו של הכה"ג מכך שיהיה קר מדי ביוהכ"פ, מוכיחה שלא מתירים נסיגה של יותר מחודש (שהרי אם היו מתירים זאת לכה"ג לא היתה בעיה), ולכן גם חוששים מכך שכה"ג יטה את הדין (עיבור השנה).  
4. הגמרא מקשה מסיפור רועי הבקר, שמשם עולה חישוב לא מתמטי של רועי הבקר, אלא חישוב של מזג- אויר וצמיחת התבואה, ועפ"י דבריהם עיברו חכמים את השנה.
5. הגמרא דוחה רעיון זה ואומרת, שחכמים עיברו את השנה עפ"י חישוביהם ולא עפ"י דבריהם של הרועים, אלא שדברי הרועים מהווים סיוע לחישובם של חכמים, שהרי הם מוכיחים שישנה נסיגה של חודשי השנה.
בס"ד
נושא הדף: גמרא, סנהדרין, יט - ניחום אבלים של כה"ג

כיתות היעד: תיכון

מחבר: חן- ציון ניות

ניחום אבלים של כה"ג - סנהדרין יט 

	הסבר
	גמרא
	הגדרה

	כשהכה"ג מנחם אבלים - סגן ומשוח שעבר עומדים מימינו, וראש בית אב והאבלים וכל העם עומדים משמאלו. כשהוא מתנחם - הסגן עומד מימינו, וראש בית אב וכל העם משמאלו.
	תנו רבנן: כשהוא עובר בשורה לנחם את אחרים -  סגן ומשוח שעבר בימינו, וראש בית אב ואבלים וכל העם משמאלו. וכשהוא עומד בשורה ומתנחם מאחרים - סגן מימינו, וראש בית אב וכל העם משמאלו. 
	מקור תנאי - נושא

	משוח שעבר לא מנחם את הכה"ג.
	אבל משוח שעבר לא אתי גביה.
	מסקנה
	משוח שעבר

	מדוע?
	מאי טעמא?
	שאלה
	

	יש חשש שהכה"ג יראה בניחום זה שמחה לאיד.
	חלשא דעתיה, סבר קא חדי בי.
	תשובה
	

	מתוך מקור זה עולות שלוש מסקנות.
	אמר רב פפא: שמע מינה מהא מתניתא תלת: 
	כותרת
	מסקנות

	הסגן הנזכר כאן, הוא הממונה הנזכר במשנה.
	שמע מינה: היינו סגן היינו ממונה,
	מסקנה  1
	

	האבלים עומדים בשורה, והמנחמים עוברים על פניהם לנחמם.
	ושמע מינה: אבלים עומדין וכל העם עוברין, 
	מסקנה  
	

	כשהמנחמים עוברים, האבלים עומדים משמאלם.
	ושמע מינה: אבלים לשמאל המנחמין הן עומדין.
	מסקנה  3
	

	בתחילה היה המנהג שהאבלים עומדים (כמו במקורות הנזכרים), אלא שבגלל מריבות על כבוד שינו את המנהג, והתקינו שהאבלים יעברו והמנחמים יעמדו.
	תנו רבנן: בראשונה היו אבלים עומדין וכל העם עוברין, והיו שתי משפחות בירושלים מתגרות זו בזו, זאת אומרת: אני עוברת תחילה, וזאת אומרת: אני עוברת תחילה. התקינו שיהא העם עומדין ואבלים עוברין.
	מקור תנאי - שינויים בדרך הניחומים


מילים

אתי - בא          גביה - אצלו          מאי טעמא - מה הסיבה           חלשא דעתיה - יצטער    

קא חדי בי - צוחק לי      הא - זה       מתניתא - מקור תנאי      תלת - שלוש    היינו - זהו

מונח 

שמע מינה (למד ממנה) - פתיחה למסקנה מתוך ההלכה.

מושגים

סגן - משנה לכהן הגדול בבית- המקדש.

משוח שעבר - מי שהתמנה לכה"ג באופן זמני (בגלל טומאת כה"ג), ועבר מתפקידו.

ראש בית אב - ראש משפחת כהנים, שעובדים באותו יום בבית- המקדש. 
בס"ד
נושא הדף: גמרא, סנהדרין, יט - תקנות חדשות

כיתות היעד: תיכון

מחבר: חן- ציון ניות

תקנות חדשות - סנהדרין יט

	הסבר
	גמרא
	הגדרה

	
	חזר והלך וסיפר סימן
	סימן לזכרון

	ר' יוסי החזיר את ההלכה למצבה הקודם בעירו - ציפורי.
	אמר רמי בר אבא: החזיר ר' יוסי את הדבר ליושנו בציפורי, שיהיו אבלים עומדין וכל העם עוברין.
	תקנה  1

	ר' יוסי תיקן, שאישה לא תלך בשוק כשבנה הולך אחריה, אלא רק לפניה כדי שתוכל לראותו.
	ואמר רמי בר אבא: התקין ר' יוסי בציפורי שלא תהא אישה מהלכת בשוק ובנה אחריה, משום מעשה שהיה.
	תקנה  2

	ר' יוסי תיקן שנשים תדברנה בשירותים, כדי שלא יגיע גבר ויתייחד עם אישה.
	ואמר רמי בר אבא: התקין ר' יוסי בציפורי שיהיו נשים מספרות בבית הכסא, משום ייחוד. 
	תקנה  3

	ר' יאשיה רבה (הגדול) אומר: אין שורת המנחמים פחותה מעשרה בני- אדם, ואין זה משנה מהו מנהג הניחום (מי עומד ומי עובר).
	אמר רב מנשיא בר עות: שאילית את רבי יאשיה רבה בבית עלמין דהוצל, ואמר לי: אין שורה פחותה מעשרה בני אדם, ואין אבלים מן המנין, בין שאבלים עומדין וכל העם עוברין, ובין שאבלים עוברין וכל העם עומדין.  
	מספר המנחמים


	
	"כשהוא מתנחם וכו'"
	כותרת

	מה אומר כה"ג כשהוא מנחם אחרים?
	איבעיא להו: כי מנחם הוא אחריני היכי אמר להו?
	בעיה

	ישנו מקור ממנו עולה שכה"ג אומר: "תתנחמו".
	תא שמע: והוא אומר "תתנחמו".
	מקור

	באיזה מצב הוא אומר זאת?
	היכי דמי?
	שאלה

	אם נעלה על דעתינו שהוא אומר "תתנחמו" כשמנחמים אותו, האם הוא מטיל עליהם קללה?
	אילימא כי מנחמי אחריני לדידיה אמר להו איהו "תתנחמו", נחשא קא רמי להו?
	הצעה שנדחית

	אלא שהוא אומר זאת כשהוא מנחם אחרים.
	אלא, כי מנחם לאחריני  אמר להו "תתנחמו" - שמע מינה.
	תשובה


מילים

אחריני - אחרים     היכי - איך      להו - להם     כי מנחמי - כשמנחמים     לדידיה - לו     איהו - הוא     נחשא - נחש (קללה)    קא רמי להו - מטיל בהם    

מונחים

איבעיא להו (נשאלה להם) - פתיחה לשאלה של הלומדים לחכמים בבית המדרש.

תא שמע (בא ולמד) - פתיחה להבאת מקור לשם הוכחה, פתרון או קושיה.

היכי דמי (איך הוא דומה) - שאלה הבאה לברר את המקרה עליו נאמרו הדברים.

אילימא (אם נאמר) - פתיחה להצעת פירוש שידחה לאחר מכן.

שמע מינה (למד ממנה) - סיכום כי ההסבר אכן נכון ומקובל.

מושג

יחוד - המצאות איש ואישה יחד ללא אדם אחר, במקום מבודד.

משא ומתן

1. ר' יוסי תיקן, שאישה לא תלך בשוק כשבנה אחריה משום מקרה שהיה, שאנשים חטפו את בנה של אישה (שהלך אחריה), ואז אמרו לאישה שאם ברצונה לקבל את בנה שתבוא אחריהם, ואנסו אותה. (רש"י)

2. ר' יוסי תיקן שנשים היושבות בשירותים (שהיו מחוץ לעיר בזמנם) תדברנה ביניהן, כדי למנוע מגבר להיכנס לשירותים. תקנה זו נועדה למנוע  מצב שאישה תשב שם לבד, וייכנס לשם גבר ויבואו לייחוד.  
3. שואלים הלומדים בבית- המדרש את החכמים: מה אומר הכה"ג לאנשים שהוא מנחם? הציטוט בו נאמר שהכה"ג אומר: "תתנחמו" עולה לדיון, כשמנסים לברר לאיזה מצב מתייחס מקור זה, מכיוון שלא נזכר במפורש במקור למה הוא מתייחס. האפשרות הראשונה - שהוא אומר זאת כשמנחמים אותו, נדחה, מכיוון שיש באמירה זו מעין קללה, כאילו הוא "מאחל" להם שגם הם יגיעו למצב שיצטרכו נחמה. לכן נותרה האפשרות היחידה, שהוא אומר: "תתנחמו" כשהוא מנחם אחרים.
מסקנות

1. ר' יוסי שינה את תקנת הניחום, והחזירה למצבה הקודם - שהאבלים עומדים והמנחמים עוברים על פניהם.

2. אישה ההולכת עם בנה בשוק, צריכה ללכת אחריו, כדי שתוכל לראותו.
3. נשים הנמצאות בשירותים (מחוץ לעיר) צריכות לשוחח ביניהן, כדי שלא ייוצר מצב של יחוד.
4. מספר המנחמים צריך להיות לפחות עשרה, כשאין האבלים מצטרפים למנין העשרה.
5. כה"ג שמנחם אנשים אחרים, הוא אומר להם: "תתנחמו".     
בס"ד
נושא הדף: גמרא, סנהדרין, יט - מלך כשופט ונשפט

כיתות היעד: תיכון

מחבר: חן- ציון ניות

מלך כשופט ונשפט - סנהדרין יט - יט

	הסבר
	גמרא
	הגדרה

	רב יוסף מסייג את דברי המשנה ואומר שדברים אלו נכונים רק ביחס למלכי ישראל.
	אמר רב יוסף: לא שנו אלא מלכי ישראל, אבל מלכי בית- דוד דן ודנין אותן,
	הבהרה - סיוג

	מפסוק זה לומדים שמלכי בית דוד דנים.
	דכתיב: "בית דוד כה אמר ה' דינו לבוקר משפט"
	דן
	מקור

	כמו שלמדנו, אדם לא יכול לדון אם הוא לא נידון, 
	ואי לא דיינינן ליה, אינהו היכי דייני? 
	קושיה
	נידון
	

	כמו שלמד ריש לקיש מן הפסוק: "התקוששו וקושו".
	והכתיב: "התקוששו וקושו", ואמר ריש לקיש: קשט עצמך ואחר כך קשט אחרים. 
	תירוץ
	
	

	מדוע מלכי ישראל לא דנים ולא נידונים?
	אלא מלכי ישראל מאי טעמא לא?
	שאלה

	הסיבה לכך הוא מקרה שהיה עם ינאי המלך.
	משום מעשה שהיה .
	כותרת
	תשובה

	עבדו של ינאי המלך הרג אדם. אמר שמעון בן שטח לחכמים בואו ונדון אותו.

שלחו לו: עבדך הרג אדם.

שלח להם את עבדו.

שלחו לו: בא גם אתה לכאן, שהרי גם הבעלים צריך להיות נוכח במשפט.

בא וישב.

אמר לו שמעון בן שטח: עמוד על רגליך ויעידו בך, ולא משום כבודינו אלא משום כבודו של הקב"ה, וכך נאמר: "ועמדו שני האנשים אשר להם הריב"

אמר ינאי: אעמוד רק אם יאמרו כך כל הדיינים.

נפנה שמעון בן שטח לימינו ולשמאלו, וראה שהדיינים הורידו פניהם. אמר להם: בגלל שאתם מערבים עניינים זרים בדין, יבוא הקב"ה ויעניש אתכם.

בגלל אותו מקרה פסקו, שמלך לא דן ולא דנים אותו. 
	דעבדיה דינאי מלכא קטל נפשא. 

אמר להו שמעון בן שטח לחכמים: תנו עיניכם בו ונדונינו. 

שלחו ליה: עבדך קטל נפשא. 

שדריה להו.

שלחו ליה: תא אנת נמי להכא, "והועד בבעליו" אמרה תורה, יבוא בעל השור ויעמוד על שורו.

אתא ויתיב.

אמר ליה שמעון בן שטח: ינאי המלך עמוד על רגליך ויעידו בך, ולא לפנינו אתה עומד, אלא לפני מי שאמר והיה העולם אתה עומד, שנאמר: "ועמדו שני האנשים אשר להם הריב וגו'". 

אמר לו: לא כשתאמר אתה, אלא כמה שיאמרו חבריך. 

נפנה לימינו - כבשו פניהם בקרקע, נפנה לשמאלו - וכבשו פניהם בקרקע. אמר להן שמעון בן שטח: בעלי מחשבות אתם, יבא בעל מחשבות ויפרע מכם. מיד בא גבריאל וחבטן בקרקע, ומתו. 

באותה שעה אמרו: מלך לא דן ולא דנין אותו, לא מעיד ולא מעידין אותו. 
	המעשה
	


מילים

דכתיב - שכתוב     אי - אם     דיינינן ליה - דנים אותו       אינהו - הם       היכי דייני - איך דנים        והכתיב - והרי כתוב       מאי - מה      טעמא - סיבה  עבדיה - עבדו     מלכא - מלך     קטל נפשה - הרג אדם     להו - להם   ליה - לו  עבדך - עבדך      שדריה להו - שלח אותו אליהם     תא אנת נמי - בא גם אתה    הכא - כאן       אתא - בא       ויתיב - וישב       

משא ומתן

1. הגמרא מסייגת את הלכה המובאת במשנה רק למלכי ישראל, אבל מלכי בית דוד יכולים לדון ואף דנים אותם. מלכים מבית דוד הם מלכים מזרעו של דוד (משבט יהודה). מלכי ישראל הם מלכים שאינם משבט יהודה, כדוגמת מלכי ישראל בתקופת בית ראשון ששלטו על עשרה שבטים מישראל (במקביל למלכי בית דוד ששלטו על שני שבטים), וכדוגמת מלכי בית חשמונאי בתקופת בית שני (לדוגמא: ינאי).

2. המקור להלכה שמלכי בית דוד דנים ונידונים, הוא מהפסוק: "בית דוד כה אמר ה' דינו לבוקר משפט" (ירמיה כ"א י"ב). פסוק זה מלמד שהם דנים, ומהלימוד של ריש לקיש - קשט עצמך ואחר כך קשט אחרים, אנו לומדים שדנים אותם.
3. הסיבה לכך שמלכי ישראל אינם דנים ואינם נידונים, היא משום אירוע שהיה עם ינאי המלך, ובו חששו הדיינים לחייב את ינאי המלך לעמוד, כמו שהוא מחוייב בתורה.
4. ההבדל בין מלכי בית דוד למלכי ישראל, הוא היחס שלהם למצוות התורה. בעוד שרוב מלכי בית דוד מרגישים מחוייבות עמוקה למצוות התורה, הרי שחלק נכבד ממלכי ישראל אינם מרגישים כך, ואף מטילים פחד עמוק בקרב חכמי ישראל כדוגמת ינאי המלך.
מסקנות

מלכי בית דוד דנים ונידונים, אך מלכי ישראל אינם דנים ואינם נידונים. 

בס"ד
נושא הדף: גמרא, סנהדרין, יט - חליצת מלך

כיתות היעד: תיכון

מחבר: חן- ציון ניות

חליצת מלך - סנהדרין יט

	הסבר
	גמרא
	הגדרה

	המחלוקת במשנה בין חכמים לר' יהודה.
	לא חולץ ולא חולצין לאישתו, לא מייבם ולא מייבמין לאישתו.

רבי יהודה אומר: אם רצה לחלוץ או לייבם, זכור לטוב.

אמרו לו: אין שומעין לו.
	כותרת - נושא

	תמיהה על דברי ר' יהודה.
	איני? 
	תמיהה
	קושיה

	והרי אפילו אם מלך מחל על כבודו - אין כבודו מחול?
	והאמר רב אשי: אפילו למאן דאמר נשיא שמחל על כבודו - כבודו מחול, מלך שמחל על כבודו - אין כבודו מחול, 
	דברי רב אשי
	המקור
	

	מכיוון שאסור שכבודו ייפגע בדרך כלשהי.
	שנאמר: "שום תשים עליך מלך" - שתהא אימתו עליך.
	המקור לדבריו
	
	

	כשמדובר במצווה, אם הוא מוחל - כבודו מחול. 
	מצווה שאני.
	תירוץ


מילים

האמר - הרי אמר           למאן דאמר - למי שאמר (שסובר)          שאני - שונה

מונח 

איני - פתיחה להוכחה שהדבר שנאמר קודם לכן אינו נכון.

משא ומתן

1. במשנה מצאנו שתי דעות ביחס לחליצת המלך: תנא קמא (חכמים) ור' יהודה. הגמרא מקשה על דברי ר' יהודה, שאומר שאם מלך רוצה לחלוץ הוא יכול לעשות כך.

2. הגמרא תוהה כיצד יתכן שנתיר למלך לבזות את עצמו, שהרי במעמד החליצה האישה יורקת בפניו. החשש לביזוי המלך נעוץ בהלכה שגם אם מלך מחל על כבודו - אין כבודו מחול, או במילים אחרות: אסור להסכים לפגיעה בכבודו של המלך אפילו אם הדבר נעשה מרצונו.
3. הגמרא מתרצת את דברי ר' יהודה, שבמקרים בהם הביזוי קשור בקיום מצווה - מותר למלך למחול על כבודו.
מסקנה

להלכה נפסק כדעת חכמים, שאף אם המלך מחל על כבודו - הוא אינו יכול לחלוץ.  
בס"ד
נושא הדף: גמרא, סנהדרין, יט - ניחום אבלים 

כיתות היעד: תיכון

מחבר: חן- ציון ניות

ניחום אבלים - סנהדרין יט

"כשהוא מנחם" (שורה 14) - "ואבלים עוברין" (שורה 29)

1. כתוב במחברתך את המילים הארמיות, ותרגם אותן בעזרת המילים הבאות.


סיבה, שלוש, אצלו, יחשוב, זו, בא, זהו, מה, תחלש דעתו (יצטער), ברייתא, שמח בי (בצערי). 

2. תרגם את המונחים הבאים, היעזר בהסברים מסוגיות קודמות.


תנו רבנן - ______________________________________________


שמע מינה -  _____________________________________________

3. שבץ את המושגים הבאים עם ההסברים המופיעים למטה (היעזר ברש"י).


סגן,  משוח שעבר,  ראש בית אב    

_________  - משנה לכהן הגדול בבית- המקדש.

_________  - מי שהתמנה לכה"ג באופן זמני (בגלל טומאת כה"ג), ועבר מתפקידו.

_________  - ראש משפחת כהנים, שעובדים באותו יום בבית- המקדש. 

4. השלם את הטבלה הבאה.

	הסבר
	גמרא
	הגדרה

	כשהכה"ג מנחם אבלים - סגן ומשוח שעבר עומדים מימינו, וראש בית אב והאבלים וכל העם עומדים משמאלו. כשהוא מתנחם - הסגן עומד מימינו, וראש בית אב וכל העם משמאלו.
	תנו רבנן: כשהוא עובר בשורה לנחם את אחרים -  סגן ומשוח שעבר בימינו, ___________________

____________ . וכשהוא עומד בשורה ומתנחם מאחרים - סגן מימינו, וראש בית אב וכל העם משמאלו. 
	מקור תנאי - נושא

	משוח שעבר לא מנחם את הכה"ג.
	אבל משוח שעבר לא אתי גביה .
	מסקנה
	משוח שעבר

	מדוע?
	מאי טעמא?
	
	

	יש חשש שהכה"ג יראה בניחום זה שמחה לאיד.
	
	תשובה
	

	מתוך מקור זה עולות שלוש מסקנות.
	אמר רב פפא: שמע מינה מהא מתניתא תלת: 
	כותרת
	מסקנות

	הסגן הנזכר כאן, הוא הממונה הנזכר במשנה.
	שמע מינה: היינו סגן היינו ממונה,
	
	

	האבלים עומדים בשורה, והמנחמים עוברים על פניהם לנחמם.
	ושמע מינה: אבלים עומדין וכל העם עוברין, 
	מסקנה  2
	

	כשהמנחמים עוברים, האבלים עומדים משמאלם.
	
	מסקנה  3
	

	בתחילה היה המנהג שהאבלים עומדים (כמו במקורות הנזכרים), אלא שבגלל מריבות על כבוד שינו את המנהג, והתקינו שהאבלים יעברו והמנחמים יעמדו.
	תנו רבנן: בראשונה היו אבלים עומדין וכל העם עוברין, והיו שתי משפחות בירושלים מתגרות זו בזו, זאת אומרת: אני עוברת תחילה,  ___________

_________________ . התקינו שיהא העם עומדין ואבלים עוברין.
	מקור תנאי - שינויים בדרך הניחומים


5. מי אינו עומד יחד עם הכה"ג כאשר מנחמים אותו? מדוע? ____________


__________________________________________________________________________________________________________

6. מיהו החכם שלומד את שלושת המסקנות? מאיזה מקור הוא לומד אותן?


____________________________________________________________________________________________________________

7. אילו מבין המשפטים הבאים, הם מסקנותיו של החכם?


א.  אבלים חייבים לקרוע את בגדם.


ב.  חייבים להיות לפחות עשרה מנחמים כשעושים שורה.


ג. בזמן שהמנחמים עוברים לנחם את האבלים, האבלים עומדים משמאלם.


ד.  יש לכה"ג סגן וממונה.


ה.  ישנם שני שמות לתפקיד אחד: סגן וממונה.


ו.   בזמן הניחום, המנחמים עומדים במקומם והאבלים עוברים על פניהם.


ז.   בזמן הניחום, האבלים עומדים במקומם והמנחמים עוברים על פניהם.

8. מהו השינוי שחל בניחום האבלים? מדוע נעשה שינוי זה? ________________


____________________________________________________________________________________________________________


בס"ד
נושא הדף: גמרא, סנהדרין, יט - נשיאת אלמנות המלך

כיתות היעד: תיכון

מחבר: חן- ציון ניות

נשיאת אלמנות המלך - סנהדרין יט

	הסבר
	גמרא
	הגדרה

	דברי המשנה הנידונים בגמרא.
	ואין נושאין אלמנתו.

ר' יהודה אומר: נושא המלך אלמנתו של מלך, שכן מצינו בדוד שנשא אלמנתו של שאול, שנאמר: "ואתנה לך את בית אדוניך ואת נשי אדוניך בחיקך" (שמואל ב' י"ב ח').
	ציטוט - נושא 

	הבנת חכמים את הפסוק שהביא ר' יהודה. הפסוק מתייחס לבנות שאול.
	תניא: אמרו לו לר' יהודה: נשים הראויות לו מבית המלך, ומאי נינהו? מירב ומיכל. 
	הבנת חכמים

	כיצד נשא דוד שתי אחיות, והרי זה איסור תורה?
	שאלו תלמידיו את ר' יוסי: היאך נשא דוד שתי אחיות בחייהן?
	שאלה

	אין איסור לשאת את אחות האישה לאחר מיתתה.
	אמר להן: מיכל אחר מיתת מירב נשאה.
	דעת ר' יוסי

	במירב נעשו קידושים בטעות, ולכן נשא את מיכל.
	ר' יהושע בן קרחה אומר: קידושי טעות היו לו במירב, 
	הדעה
	דעת ר יהושע בן קרחה

	דוד מבקש משאול לשאת את מיכל, בעבור מאה ערלות פלישתים.
	שנאמר: "תנה לי את אישתי את מיכל אשר ארשתי לי במאה ערלות פלישתים".
	המקור
	המקור
	

	כיצד לומדים זאת מהפסוק?
	מאי תלמודא?
	שאלה
	
	

	דוד ביקש את מיכל אישתו, מכאן לומדים שמירב היא לא אישתו.
	אמר רב פפא: מיכל אישתי, ולא מירב אישתי.
	תשובה
	
	

	איזו טעות היו בקידושים?
	מאי קידושי טעות?
	שאלה
	

	שאול הבטיח שמי שיהרוג את גלית, יקבל עושר גדול וישא את ביתו. 

לאחר שדוד הרג את גלית, אמר לו שאול אני חייב לך כסף על הריגתו, ואינך יכול לשאת את ביתי בכסף זה.

שאול השיא את מירב לעדריאל.

שאול הציע לדוד לתת לו את מיכל, אם יהרוג מאה פלישתים.
	דכתיב: "והיה האיש אשר אשר יכנו יעשרנו המלך עושר גדול וגו' ".

אזל קטליה.

אמר לו: מלוה אית לך גבאי, והמקדש במלוה אינה מקודשת.

אזל יהבה לעדריאל, דכתיב: "ויהי בעת תת את מירב בת שאול לדוד וגו' ".

אמר ליה: אי בעית דאתן לך מיכל, זיל אייתי לי מאה ערלות פלישתים.

אזל אייתי ליה.
	המקרה
	תשובה
	

	שאול ודוד חלקו בעניין הלכתי. שאול סבר שכשיש מלוה ופרוטה, דעת האדם על המלוה, לכן אינה מקודשת. דוד סבר שדעת האדם על הפרוטה, ולכן היא מקודשת. 
	אמר ליה: מלוה ופרוטה אית לך גבאי. שאול סבר, מלוה ופרוטה -  דעתיה אמלוה, ודוד סבר, מלוה ופרוטה - דעתיה אפרוטה
	הסבר  1
	
	

	ניתן לומר ששניהם הסכימו שדעתו על פרוטה, אלא שחלקו בשאלה: האם הערלות שוות פרוטה.
	ואיבעית אימא: דכולי עלמא מלוה ופרוטה דעתיה אפרוטה. שאול סבר, לא חזו ולא מידי, ודוד סבר, חזו לכלבי ושונרי.
	הסבר  2
	
	

	כיצד יסביר ר' יוסי פסוק זה?
	ור' יוסי, האי "תנה את אישתי את מיכל", מאי דריש ביה?
	קושיה על ר' יוסי

	ר' יוסי היה דורש פסוקים בהם יש ערבוב של שני עניינים, בדרך ההיקש. 

בפסוק זה כתוב שמיכל ילדה חמישה ילדים לעדריאל, והרי היא כלל לא נישאה לו?

אלא שעושים היקש בין נישואי מיכל לנשואי מירב. כמו שידוע שנישואי מיכל לפלטי היו בעבירה (היא היתה אשת דוד), כך גם נישואי מירב לעדריאל בעבירה (זאת אומרת שהיתה נשואה לדוד).
	ר' יוסי לטעמיה, דתניא: ר' יוסי היה דורש מקראות מעורבין, כתיב: "ויקח המלך את שני בני רצפה בת איה אשר ילדה לשאול את ארמוני ואת מפיבושת, ואת חמשת בני מיכל אשר ילדה לעדריאל המחולתי וגו' ".

וכי לעדריאל נתנה? והלא לפלטי בן ליש נתנה, דכתיב: "ושאול נתן את מיכל בתו אשת דוד לפלטי בן ליש וגו'"!

אלא מקיש קידושי מירב לעדריאל, לקידושי מיכל לפלטי, מה קידושי מיכל לפלטי בעבירה, אף קידושי מירב לעדריאל בעבירה.
	תירוץ ר' יוסי

	כיצד יסביר ר' יהושע בן קרחה פסוק זה?
	ור' יהושע בן קרחה נמי הכתיב: "את חמשת בני מיכל בת שאול"?
	קושיה על ר' יהושע

	מירב ילדה ילדים אלו, אלא שלאחר שנפטרה גידלה אותם מיכל ולכן הם נקראו על שמה.

מכאן למדים שמי שמגדל יתום, נחשב לו הדבר כאילו ילדו. 
	אמר לך ר' יהושע: וכי מיכל ילדה, והלא מירב ילדה? 

מירב ילדה ומיכל גידלה, לפיכך נקראו על שמה.

ללמדך שכל המגדל יתום בתוך ביתו, מעלה עליו הכתוב כאילו ילדו.
	תירוץ ר' יהושע


מילים

מאי נינהו - מה הן           מאי תלמודא - מהו הלימוד         מאי - מה           דכתיב - שכתוב       אזל - הלך      קטליה - הרגו      אית לך גבאי - יש לך אצלי   יהבה - נתן אותה     ליה - לו    אי בעית - אם אתה רוצה     זיל אייתי - לך הבא  אייתי ליה - הביא לו      דעתיה - דעתו    כולי עלמא - כל העולם (דעת כולם)   לא חזו ולא מידי - לא ראויות לכלום       כלבי - כלבים       שונרי - חתולים   האי - זה      דריש ביה - דורש בו      לטעמיה - לשיטתו      נמי - גם       הכתיב - הרי כתוב      

מונחים

תניא - פתיחה למקור תנאי.

איבעית אימא (אם תרצה אמור) - פתיחה לתשובה נוספת על השאלה.

משא ומתן

1. ישנה מחלוקת בין ר' יהודה לחכמים, בהבנת הפסוק: "ואת נשי אדוניך בחיקך". לדעת ר' יהודה, מתייחס הפסוק לנשיו של שאול, ולדעת חכמים לנשים מבית שאול הראויות לדוד - בנות שאול.

2. ר' יוסי ור' יהושע בן קרחה, מסבירים את נישואי דוד לשתי אחיות. לדעת ר' יוסי, רק לאחר מות מירב נשא דוד את מיכל, ולכן לא עבר על איסור תורה. לדעת ר' יהושע בן קרחה, קידושי דוד עם מירב היו קידושי טעות, ואינם נחשבים כלל כקידושים, ולכן יכל דוד לשאת את מיכל.
3. הגמרא מנסה לברר איזו טעות נפלה בקידושי דוד למירב, שבגללה נפסלו הקידושים. שאול הבטיח, שמי שיהרוג את גלית יזכה בכסף רב, ויוכל לשאת את ביתו - מירב. דוד לא נתן כסף לשאול, ובכסף שחייב שאול לדוד על הריגת גלית לא ניתן לקדש, מכיוון שהוא נחשב כהלוואה ואסור לקדש בהלוואה, לכן אין אלו קידושין ושאול יכל לתת את מירב לעדריאל. מאוחר יותר הציע שאול לדוד לשאת את מיכל, בתנאי שיביא לו מאה ערלות פלישתים. לאחר שדוד הביא מאתיים ערלות פלישתים, התגלעה מחלוקת הלכתית בינו לבין שאול, וניתן להעלות שתי אפשרויות למחלוקת זו. אפשרות 1: שאול סבר שכשיש מלווה (חובו לדוד מהריגת גלית) ופרוטה (שווי הערלות), הרי שדעת המקדש והאישה על המלווה ולכן אין אלו קידושין, ודוד סבר שאנשים יודעים שלא ניתן לקדש במלווה, לכן דעתם על הפרוטה. אפשרות 2: לדעת שניהם (דוד ושאול) דעת האדם על הפרוטה, אלא שהם חולקים על שווי הערלות. לדעת שאול, אין ערכם מגיע אפילו לפרוטה, ולדעת דוד, מכיוון שניתן לתת אותם כמאכל לחיות, הרי שערכם לפחות פרוטה.
4. לאחר שהגמרא הציגה את מקור דבריו של ר' יהושע בן קרחה, מעמידה הגמרא מקור זה כקושיה לשיטת ר' יוסי. לאחר הסברו של ר' יוסי, מעמידה הגמרא את מקור דבריו כקושיה לשיטת ר' יהושע בן קרחה.
מסקנות

1. לדעת ר' יהודה, מלך יכול לשאת את אשת המלך הקודם. לדעת חכמים, מלך לא יכול לשאת את אשת המלך הקודם, אבל הוא יכול לשאת את ביתו.

2. לדעת ר' יוסי, דוד נשא את מיכל לאחר מות מירב. לדעת ר' יהושע בן קרחה, קידושי מירב לדוד נעשו בטעות, ולכן יכל דוד לשאת את מיכל.
3. לא ניתן לקדש אישה במלווה, דהיינו אי אפשר לוותר לה על חוב שהיא חייבת לאיש, במקום שהאיש ייתן לה כסף בקידושיה.    
